Ritratt: Miguela Xuereb .td_uid_2_60895b36e42d2_rand.td-a-rec-img{text-align:left}.td_uid_2_60895b36e42d2_rand.td-a-rec-img img{margin:0 auto 0 0} Meta tibdel il-kantant u mhux il-kanzunetta, normalment wieħed lanqas biss jinduna. Jibqa' kollox l-istess. Jien nista' npoġġi melħ flok zokkor fuq il-mejda tat-te, u sakemm ma dduqux, lanqas tinduna li dak kien melħ. Imma issa ż-żmien għaddej u filwaqt li xejn ma jibqa' fid-dlam, l-affarijiet bdew ħerġin fil-paġni ta' quddiem fil-gazzetti. Hekk sewwa u hekk xieraq. Il-liġi tan-natura tikxfek. Għax kull min b'xi mod ibigħ il-mistura xi darba jkollu jduqha. Għax trid tkun sensittiv biex tara u tħoss dak li hu ħażin. Trid tkun insensittiv biex tara u tħoss dak li hu ħażin u tibqa' passiv. Tixgħel aktar mill-bozza tal-elf u tidwi ħafna aktar minn twerżiqa fl-irdumijiet imdawra. Trid tkun taf tara, għax tista tara latrina nadifa meta din fil-verità tkun tinten pesta. Imma hemm min għax jaqbillu, jilbes nuċċali, li jara l-latrina nadifa. Naf bnedmin minn kull strata tas-soċjetà bħal preżentaturi, opinjonisti, kittieba u oħrajn li f'25 sena ta' Gvern Nazzjonalista kienu jaduraw lill-Maduma, u għax imneħirhom iwassal, libsu qmis ħamra, eżatt malli xammew ir-riħ tal-bidla. Jista' jkun li l-Gvern qarashom, ma tax każ il-karba tagħhom. Issa ndunaw li z-zokkor jista' jkun melħ. Għax filli twassal messaġġ ta' ħajja u ta' tama, imbagħad twassal messaġġ sarkastiku u li jifred fil-jum ta' luttu nazzjonali. Filli tgħid li tista' ma taqbilx magħna, iżda tista' taħdem magħna u jiġri bil-maqlub. Kulħadd imwerwer. Għax hemm ukoll min iħallat il-ħniena, mal-gwadann personali. Hemm xi wħud li ma jimpurtahom qatt mill-ġid komuni. Tħossok ħażin meta tara lil xi wħud jitkellmu fuq l-imħabba u l-maħfra fuq il-mezzi tax-xandir, imbagħad jarawk barra, issellmilhom u tħossok gastra… jibqgħu għaddejjin. M'ilux smajt diskors ta' politiku li ħallieni bla kliem. Taħsbek qed tisma' ħażin. "Ma nippritkawx il-perfezzjoni, imma m'aħniex ipokriti". Qlibna kollox ta' taħt fuq, jew qaleb kollox ta' taħt fuq. Darba segwejna politiku ieħor, li wkoll kien jitkellem u temmnu. Kien sejjaħ suldat tal-azzar lil persuna li naqas bil-kbir. Dan suppost għandu f'idejh l-awtorità morali. Naf b'xi wħud, u żgur li intom daqsi li huma favur il-ġustizzja, tismagħhom jitkellmu tgħid dawn protagonisti tal-libertà, però mbagħad jiġġustifikaw kollox, skonta iċ-ċirkustanzi u skont kif jaqbel lilhom. Passivi quddiem dawn l-istejjer tal-films. Naf xi wħud li jimxu mal-kurrent u skont 'il fejn jaqblilhom. Dejjem wara l-arblu tar-rebbieħ! Fariżejiżmu agħar minn tal-Fariżej infushom. Kristu ma tantx kellu simpatija għal dawk li jużaw it-tjubija għall-gwadann personali, u jien għamilt l-istess. Bnedmin li jużaw lil ħaddieħor issibhom kullimkien. Forsi għadhom ma ndunawx li dan hu abbuż għall-intelliġenza ta' dawk li ġenwinament iridu jibnu lil pajjiżna. Ir-riċetta ta' dawn it-talin hija formula antika, li xi drabi taħdem… imma kull min hu rasu fuq għonqu malajr jinduna li xejn ma jibqa' fid-dlam. U aħna mmutu wkoll, u d-dinja ddur, u dawn jiġi ħinhom ukoll u jibqgħu jitwieldu bnedmin li jinħbew wara r-reliġjożità idolatra, jibqgħu jitwieldu bnedmin mixtieqa għar-rispett giddieb u oħrajn li jipproġettaw ruħhom bħala dawk li jipprattikaw is-sengħa tal-qies, iżda għal kuntrarju jipprattikaw il-korruzzjoni li ssuqhom. .td_uid_3_60895b36e44db_rand.td-a-rec-img{text-align:left}.td_uid_3_60895b36e44db_rand.td-a-rec-img img{margin:0 auto 0 0}